Ad E TA 11.11 6 t * 
cd 5 vaen 1 »N 

KIRS A skt 

kent At - p 

KAS 


h 
et 21 9 OVE sri 
ral MA 


MAKS 


d 12. KD 


is kel pi Pi a » ls ld lad pi pa ph pl kap it lp ph 4 TUT MO 

13 dk AA EST 2 ng a va C.3 ITA KERT, 5, Ti ARE. eb dm, e pr3C TA N 
paagi : = vera a AS t ESSn «iks Ss % ks av A ari 
a E DD SAS AT aka ES DD LADE LA SND TED E 
k 33 723220, AD Krt prtdate ot s ja Vipp AR ed ž 2 

jaa SS ST DA A 

A 22 
n Ra 
>) 

> 

ER 
SR Heinar Kudevita 

jube -“ 


(AU 


Ülevaade 
Meniere'i haigusest 


1 


na 
kk? 

1 412117 

2119023 2:11; 


HE 


Al 
E 


OR 


põ 


Plu A Ark 2 m a . an Pr A 
E ts n nr ap OS ad Monte Mes ” % Are a s Sa 2 
E Na a - TS 4) na eat A ad e el KAS 2 TA NN (A 1.3 245 A and 

Aa RA A Saa kihinasts roti OTS M AA 


H. Kudevita 


Meniere'i haigus, mis kannab tema avastaja, 
prantsuse arsti dr. Prosper Meniere'i nime, on 
raskekujuliste pearingluste, kuulmislanguse ja 
kõrvakohinaga seotud haigus, mida laiem üldsus 
ei tunne. Selle jaoks ei ole olemas mingeid 
ravimeid. Seda põdev inimene elab üle raskeid 
haigushooge, mis saabuvad ootamatult ja 
muudavad inimese teovõimetuks. Haigushoo ajal 
vajab inimene alati kõrvalist abi, sest tal ei ole 
väiksematki tasakaalutunnet. Reeglina ei ole vaja 
kutsuda kiirabi, vaid aidata inimesel jõuda koju. 


Ärge minge mööda abitus seisukorras olevast 
inimesest, vaid aidake teda. 


Meniere'i haiguse ülevaade 
https://tinnitus-meniere.webador.com 


Tallinn, 2022 


ISBN 978-9916-4-1642-6 (pdf) 


Meniere'i haiguse ülevaade 


Meniere'i haigus on raskekujuliste pearinglushoogudega kulgev sisekõrvast lähtuv 
haigus, millele on omased kolm põhilist sümptomit: 
* pearinglushoog 
* kuulmislangus 
* tinnitus ehk kõrvakohin 
Need on peamised sümptomid, millele lisandub veel: 
* kõhulahtisus 
* iiveldus 
* oksendamine 
*  täiskõrvatunne ehk endolümfaatiline hüdrops 
* nüstagm ehk silmatõmblus 
*  külmatunne 
* higistamine 
* vahelduvad kuumad ja külmad hood 
*  väsimustunne 
Selline olukord võib kesta paarikümnest minutist mitme tunnini ja lõpeb tavaliselt 
iseenesest. Haigushoo ajal on inimene võimetu midagi ette võtma, vaid peab lamama. 
Meniere'i haigus on äärmiselt individuaalne ja haigushoo tekkimine ning selle kulg ei 
pruugi erinevatel inimestel olla samasugune. Vaatame alljärgnevalt klassikalist haiguspilti. 


Pearinglus 


Enamasti tabab pearinglus inimest ootamatult. Mõnedel inimestel eelneb sellele tunne, 
nagu oleks kõrv tihedalt vatti täis topitud või tekib äkiline tinnitus. Suurem osa ei taju 
mingeid eelnevaid muutusi. 


Pearinglus tekib sekundi jooksul ja on väga raske. Inimene kaotab hetkega arusaamise 
oma asendist ruumis. Tavaliselt tundub talle, et pöörleb teda ümbritsev ruum, mitte tema ise. 
Sellepoolest erineb Meniere'i haiguse pearinglus näiteks karussellis tekkivast pearinglusest, 
et inimesele tundub, nagu võtaks keegi tema pea käte vahele ja pööraks seda jõuga ühes 
suunas. Pidevat keerlemistunnet ei järgne, kui mitte pead liigutada. Inimesel puudub 
igasugune tasakaalutunne ja ta ei suuda iseseisvalt ennast abistada. Paljudel inimestel 
lisanud sellele äge iiveldus ja oksendamine. Kuid kuna okserefleks ei lähtu maost, vaid 
tasakaaluelundist, siis see ei too endaga kaasa kergendustunnet. Oksendamisvajadus jätkub 
ka siis, kui magu on tühjenenud. Kõikidel inimestel ei esine oksendamist. 

Pearinglus on haigushoo algstaadiumis väga raskelttalutav. Enesetunne on kohutav. Iga 
väiksemgi pealiigutus kutsub esile ümbruse ägeda keerlemise ja iivelduse. Lamada võib 
vaid ühes kindlas asendis, hoides pea liikumatuna. Küsitlus näitab, et enamasti lamatakse 
ühel küljel haigestunud kõrv ülespoole. See ei ole siiski reegel. Silmad võivad olla seejuures 
avatud või suletud. Avatud silmade puhul kogeb inimene silmaterade tahtele allumatut 
liikumist ehk nüstagmi, mille puhul on võimatu kinnitada pilku mingile kindlale punktile. 
Silmaterad võivad seejuures liikuda vertikaalselt või horisontaalselt. Suletud silmad 
kutsuvad sageli esile järjekordse pearinglushoo. 

Reeglina haigestub üks kõrv, kuid umbes 25% juhtudest siirdub haigus ka teise kõrva. 
Seejuures ei ole sellega seotud haigushood enam nii rasked, kui alguses. 


Kuulmislangus 


Kuulmislangus areneb Meniere'i haiguse puhul pikkamööda ja ükski põdejatest ei oska 
öelda, millal nad seda esmakordselt märkasid. Kuid see on tavaline igasuguse 
kuulmislanguse puhul, välja arvatud äkiline kuulmiskadu. Kuulmise halvenemine on 
tingitud sisekõrvas oleva vedeliku surve suurenemisest, mis lõpptulemusena mõjub 
hävitavalt kuulmiselundi karvrakkudele. Haigus ei too kaasa täielikku kurdistumist, jäädes 
umbes 60 dB juurde. Kuid tavaliselt jätkub kuulmislangus sealt juba iseseisvalt, mitte 
haiguse poolt põhjustatuna. Enamasti ei tule menieerik toime ilma kuuldeaparaadita. 


Tinnitus ehk kõrvakohin 


Tinnitus on heli, mida kuuleb vaid see inimene, kellel see esineb. Seda on nimetatud ka 
fantoomheliks. Tavaliselt kuuleb inimene seda ühes kõrvas, kuid kui haigestunud on 
mõlemad kõrvad, siis ka mõlemas, kusjuures helid kummaski kõrvas võivad olla erinevad 
niihästi tonaalsuse kui ka helivaljuse osas. Tinnitust võib tajuda ka kusagil täpselt 
määritlemata asukohas peas. Tinnitus on pidev. Ainult väga harva võib see mõneks minutiks 
täielikult lakata, kuid taastub kohe. Tinnituse vastu ei ole meditsiinilist ravi. 

Tinnitusheli vaheldub Meniere'i haiguse tagajärjel väga suurel määral vaevukuuldavast 
kuni väga valju helini. Meniere'i haiguse puhul on enamasti tegemist madalatoonilise 
suminaga, kohinaga või pasunaheliga. Tinnitust peetakse tavaliselt kõige ebameeldivamaks 
sümptomiks haiguse juures. 


Muud sümptomid 


Eelpool mainitud kolm sümptomit on kõige põhilisemad Meniere'i haiguse juures ja 
esinevad eranditult kõigil põdejatel. Järgnevad sümptomid võivad erineda, st. need kas 
võivad esineda või neid ei pruugi olla. 

Kõhulahtisus ei ole väga sagedane sümptom, kuid paljudel inimestel esineb see siiski. 
See on seda ebameeldivam, et haigushoo alguses on inimene võimetu iseseisvalt liikuma, et 
WC-sse pääseda. Iiveldustunne liitub peaaegu alati tasakaaluprobleemidega ja on seetõttu 
tavaline nähtus. Oksendamine ei pruugi alati sellega kaasneda. Täiskõrvatunne on sageli 
esinev nähtus, mille põhjustab vedelikupais sisekõrvas. Tunne sarnaneb sellega, nagu kõrva 
kuulmekäik oleks tihedalt vatti vms. täis topitud, mis tekitab vajaduse kõrvas urgitseda, et 
seda puhastada. Nüstagm on üks kindlatest Meniere'i haiguse tundemärkidest ja kuigi seda 
esineb ka mõne teise haiguse puhul, on see koos pearinglusega enamasti tunnistuseks 
Meniere'i haigusest. Higistamine on üsna tavaline nähtus, mille tulemusena esineb ka 
vappekülmale sarnanev tunne. Ajuti võivad ilmneda ka kuumad hood, mille puhul tekib 
tahtmine heita kõrvale kattev tekk. 

Reeglina toob haigushoog kaasa väga suure väsimustunde, mis kestab veel paar päeva 
peale haigushoo möödumist. 


Haigushoogude esinemine 


Meniere'i haigus on, nagu juba mainitud, väga individuaalne. Öeldakse isegi, et kahte 
samasugust haiguspilti ei ole olemas. See on ehk väike liialdus, kuid näitab hästi, milliste 
ootamatustega menieerik võib kokku puutuda. 

Haigushood on väga korrapäratud. Vahe esimeste haigushoogude vahel võib olla isegi 
aastaid. Alles hiljem muutuvad need sagedasemateks ja võivad tekkida ka paar või rohkemgi 
korda nädalas. Kuulmislangus annab tunda haigushoogude ajal, kuid taandub peale 
haigushoo lakkamist. Haiguse hilisemas staadiumis muutub kuulmislangus juba püsivaks ja 
süveneb. 

Üsna sageli esineb Meniere*i haigust põdevatel inimestel ka migreen. Menieerikud on 
tavaliselt tunduvalt vastuvõtlikumad ka allergiliste reaktsioonide suhtes. 


Haiguse etapid 
I etapp (varajane) 


Juhuslikud, harvaesinevad haigushood. Haigushoo ajal puudub tasakaal, ümbritsev ruum 
pöörleb või liigub kontrollimatult. Vaateväli on hägune, nüstagm esineb mõlemas silmas. 
Sel ajal tajutakse kahjustatud kõrvas kuulmislangust ja tinnitust. Sageli võite avastada, et 
tinnitus on esimene, mis annab märku eelseisvast haigushoost. Kuulmine taastub peale 
haigushoo lõppemist, samuti võib lõppeda ka tinnitus. Haigushoogude vaheajal on tervislik 
seisund normaalne. 


II etapp (keskmine) 


Pearinglushood, tinnitus, kuulmislangus. 

Kuigi haigushood esinevad nüüd sagedamini, muutuvad need ise veidi leebemaks. 
Tasakaaluhäired ja uimasus võivad esineda nüüd juba ka väljapool haigushoogusid, andes 
märku järjekordse haigushoo võimalikust tekkimisest. Seda ei esine mitte kõigil 

menieerikutel. Selles faasis võib tekkida ka püsiv kuulmislangus koos tinnituse 
märkimisväärse suurenemisega. Võib esineda ka migreenisarnane peavalu. 


III etapp (hiline) 


Kuulmislangus, tasakaaluhäired, tinnitus. 

Meniere'i haiguse hilises staadiumis toimub kuulmis- ja tasakaalurakkude hävinemine, 
mille tõttu kuulmislangus suureneb, samal ajal kui pearinglushood vähenevad või isegi 
peatuvad täielikult. Võite avastada, et teil hakkab tekkima ebamugavustunne, mis on seotud 
teatud helide valjusega või kuulete helisid moonutatutena, mis viitab hüperakuusia ehk 
helitalumatuse arenemisele. Tasakaalutunnetus on halvenenud. See tekitab pideva 
ebakindluse tunde, eriti pimedas või eredas päikesevalguses kõndides. Kuulmislangus on 
oluliselt suurenenud ega taastu enam peale haigushoo lõppemist. 


Haiguse edasine areng 


Haigushood sagenevad, kuid kuna inimene on juba teadlik nende olemusest, ei tekita 
need enam sellist paanikatunnet, nagu alguses, eriti, kui inimene on saanud haiguse 
diagnoosi ja õppinud tundma haiguse olemust. On väga oluline teada, mida haigus endaga 
kaasa toob, et olla selleks valmis. On täiesti võimalik, et tunne, nagu oleksid haigushood 
leebemad, on tingitud inimese uuenenud emotsionaalsest suhtumisest haigusesse. 

Üsna sageli lõppevad haigushood peale aastatepikkust esinemist täielikult, kuigi 
tasakaaluprobleemid, tinnitus ja kuulmislangus on püsivad. Haigushoogude lõppemise 
üheks põhjuseks peetakse endolümfaatilise hüdropsi poolt põhjustatud tasakaaluelundi 
karvrakkude hävinemist, mille tulemusel tasakaaluelund on muutunud tundetuks. See väide 
on siiani veel hüpoteetiline. 

Haigushoogude lakkamine ei tähenda veel, et haigus on lõplikult kadunud. Säilinud on 
mitte ainult tasakaaluprobleemid, tinnitus ja kuulmislangus, vaid ka soodumus 
haigushoogude uuenemiseks. Teatavate ebsoodsate asjaolude kokkulangemine võib 
vallandada haigushood uuesti, kuigi sellisel juhul ei ole need enam nii rasked, kui alguses ja 
mööduvad enamasti kiiremini ning ilma sügava väsimustundeta. 


Vahe haiguse algusest kuni haigushoogude lakkamiseni võib ulatuda kümnete aastateni. 
Kõigil menieerikutel ei pruugi seda juhtudagi, vaid kergemad haigushood jäävad püsima 
kogu eluks. 


Millest tekib Meniere'i haigus? 


See küsimus on ilmselt sama vana, nagu haiguski. Mitte kohe ei peetud seda iseseisvaks 
haiguseks, vaid migreeni erivormiks (tegelikult on migreenil Meniere'i haigusega mõndagi 
ühist), aju verevarustushäireks jne. Alles 1861. aastal tõestas prantsuse arst dr. Prosper 
Menitre, et haigus on tekitatud sisekõrvas toimuvate muutuste tagajärjel. Nimelt tekib seni 
kindlakstegemata põhjusel sisekõrvas vedeliku (endolümfi) rõhu tõus, mis häirib sisekõrva 
normaalset tööd. Siiani ei olda kindlad selles, kes see on tingitud vedeliku liigsest 


lisandumisest või selle puudulikust imendumisest. Teadlased ei ole ühel meelel ka selles, 
kas see nähtus on haigushoo põhjustaja või tagajärg. 

Kõige tavalisemalt haigestuvad inimesed vahemikus 40 — 60 eluaastat, kuid sellel reeglil 
on palju erandeid. Naised ja mehed haigestuvad võrdselt. Osa spetsialiste peab seda 
geenipõhiseks ehk päritud haiguseks, kuid seniste uuringute kohaselt on umbes 15% 
põdejate peres esinenud Meniere'i haigust, mis ei ole veel kindlaks tõestuseks. 

Meniere'i haigus kuulub harvaesinevate haiguste hulka. Selle esinemissageduseks 
arvatakse olevat umbes 5/1000. Erinevad allikad annavad erinevaid tulemusi. Seejuures 
tuleb arvestada, et paljudes riikides (Eesti kaasa arvatud) ei ole Meniere'i haiguse kohta 
peetud mingit statistikat. 

Meniere'i haigus kuulub autoimmuunsete haiguste hulka, mis tekivad juhul, kui meie 
organismi kaitsema määratud rakud ei suuda vahet teha ründavate võõrrakkude ja oma 
organismi rakkude vahel ning hakkavad tegutsema meie keha vastu. Kuidas see juhtub, võib 
lugeda eelnevast artiklist immuunsüsteemi kohta. 


Meniere'i haigusele on iseloomulik, et haigestunud kõrva tasakaaluelund, mis ei 
funktsioneeri enam normaalselt, saadab ajus paiknevale tasakaalukeskusele vale signaali 
inimese asendi kohta ruumis. Teine, terve kõrv, saadab signaale asendist, mis erineb haige 
kõrva poolt edastavast. Kuna tasakaalukeskus ei suuda korraga töödelda erinevaid signaale, 
on tagajärjeks haigushoog. 


Külastame arsti 


Meniere'i haigust on üsna raske diagnoosida. Seda eelkõige põhjusel, et nimetatud kolm 
põhisümptomit — pearinglushood, tinnitus ja kuulmislangus ei teki üheaegselt. 
Tasakaaluhäirete ja kuulmislanguse tekkimise vahe võib ulatuda aastateni. Eraldiseisvatena 
võivad aga nimetatud sümptomid esineda paljude haiguste puhul. Näiteks 
vestibulaarneuroniidi (kuulmisnärvi põletiku) puhul on sümptomid eksitavalt sarnased 
Meniere'i haigusega, kuigi erinevusena puudub sellel kuulmislangus. Täpsemal uurimisel 
ilmnes, et tervelt 10% Soome .OMeniere-liidu liikmetest kannatab hoopiski 
vestibulaammeuroniidi all, kuigi neil oli algselt diagnoositud Meniere'i haigus. 

Haiguse täpne diagnoosimine sõltub ka uuringuid läbiviiva arsti kompententsist ja tema 
varajasemast kokkupuutumisest Meniere'i haigusega. Enamasti alustatakse haiguse 
kindlakstegemist nn. välistusmeetodiga, mille puhul välistatakse samasuguseid sümptomeid 
esilekutsuvate haiguste olemasolu. 

Meniere'i haiguse kindlakstegemiseks peab olema patsindil esinenud kolm nähtust: 

* kaks vähemalt 20-minutilist haigushoogu; 

* tinnitus; 

* audiomeetriliselt kindlakstehtud kuulmislangus; 


Esimesena viiakse tavaliselt läbi audiomeetriline 
uuring, millega tehakse kindlaks patsiendi kuulmise 
tase. Järgmiseks sooritatakse -nüstagmomeetriline 
uuring (tuntud ka kaloorse testina), mis näitab 
patsiendi silmaterade liikumist. Selleks asetatakse 
patsiendi silmade ette läbipaistmatud elektroodidega 
prillid ning tema kõrvadesse pritsitakse vaheldumisi 
külma ja sooja vett. See tekitab ajutise nüstagmi (ka 


i 


A * 
hetkelise käigishoöga sarnaneva tunde), mis on suunatud haige kõrva poole. Silmaterade 
liikumine, mis selle puhul tekib, kuvatakse kas ekraanile või paberile. 


Vajaduse korral viiakse läbi ka magnettomograafiline uuring, et välistada kasvajate 
olemasolu peas. Samuti võib kompuutertomograafi kasutada vedeliku olukorra 
kindlakstegemiseks sisekõrvas. 

Oluline on teada, et kui pikemaajaliselt kestnud haiguse puhul ei ole ilmenud 
kuulmislangust, siis ei ole tegemist Meniere'i haigusega. 

Meetodeid on rohkemgi, kuid need, mille ma ära tõin, on põhilised, mida tavaliselt 
kasutatakse. Kogenud arst võib patsienti küsitledes jõuda õige diagnoosi panemiseni ka ilma 
nii põhjalike uuringuteta. 


Diagnoos on olemas. Mis saab edasi? 


Saite diagnoosi ja olete nüüd ametlikult menieerik. Mis saab edasi? Kuidas tulla toime 
oma uue haigusega? 

Eelkõige ärge sattuge paanikasse. Meniere'i haigus ei ole eluohtlik, kui te just ei juhtu 
äkilise haigushoo tulemusena õnnetult kukkuma. Kõige olulisem on nüüd otsida 
informatsiooni Meniere'i haiguse kohta. Tõsi küll, seda ei ole palju, kui te just ei valda 
näiteks inglise või soome keelt. Ka venekeelsena on olemas üsna mitu head allikat, millest 
teadmisi hankida. 

Esimene ja kõige olulisem asi on muuta oma eluviisi. Kõigepealt puudutab see toitumist. 
Meniere'i haiguse puhul peab otsustavalt vähendama soola tarbimist. Teaduslikud uuringud 
soola kahjuliku mõju kohta ei kinnita küll sajaprotsendiliselt selle paikapidavust, kuid samas 
ei lükka seda ka ümber. Siiski on see esimene samm ja sellest on paljud saanud koheselt abi. 
Seda võin ma kinnitada oma kogemustele toetudes. Peale soola vähendamist kadusid mul 
haigushood. Võimalik et see oli kokkusattumus, kuigi ma ei usu seda. Soolatarbimise puhul 
tuleb endale selgeks teha kõik võimalikud soola allikad. Peaegu iga valmistoit sisaldab 
teatud määral soola, mõni neist üsnagi palju. Seega on esimeseks asjaks uurida järele, kui 
palju me poest kaupa ostes soola kaasa saame. Selleks tuleb varustada ennast luubiga, sest 


enamus toote koostist tutvustavatest siltidest on nii peenikeses kirjas, et palja silmaga seda 
välja ei loe. 

Enamasti peaks loobuma poolfabrikaatidest, sest need sisaldavad säilitusainena mitte 
ainult soola, vaid ka naatriumglutamaati. (Soola puhul me räägimegi tegelikult naatriumist, 
mis keedusoola koostisse kuulub). Samuti on paljud kastmed väga soolarikkad. 

Niimoodi, samm-sammu haaval teeme kindlaks, millised on meile kõige sobivamad 
toiduained, mida osta. Tabeleid soola koguse kohta toiduainetes võib leida internetist. 
Samuti olen kirjutanud sellel teemal oma ajakirjades. 

Kuid mitte ainult toiduained ja sool ei ole kurja juur. Meniere'i haigusele ei mõju hästi 
ka kofeiin ja seda sisaldavad joogid-söögid. Esimeses järjekorras tuleb muidugi kohv, aga 
ka must tee, kakao ja tume šokolaad. Lisaks kõikvõimalikud ergutus- ja virgutusjoogid, mis 
siasldavad palju organismile sobimatuid aineid. Terve organism ei vaja kunstlikku 
ergutamist. Selle hetkelise erksustunde maksame kinni oma tervisega. 

Alkohol on lubatud väheses koguses ja eelistatavalt lahjana, näiteks punane vein. Mõned 
allikad räägivad isegi, et tagasihoidlik kogus punast veini pidavat olema haiguse puhul 
kasuliku toimega. Kindlasti peab aga loobuma tubakast ja muudest narkootilistest ainetest. 
Ei ole olemas ohutut tubakat, olgu see siis vesipiibus suitsetatuna või kasvõi e-sigaretina. 

Üks tõsisemaid Meniere*i haiguse vallandajaid on stress. Olenevalt stressi tugevusest 
võib see kutsuda esile haigushoo vahetult või teatud aja pärast. (Samuti enda kogemused). 
Seepärast on soovitav vältida sattumist stressirohkesse situatsiooni. Seda on muidugi 
kergem öelda, kui teha. Kuid kui me teame selle ebasoovitavat mõju, saame ehk teha midagi 
selle jaoks, et stressist hoiduda. 

Ilmastikutingimused kuuluvad samuti haigusnähtusi võimendavate tegurite hulka, kuid 
kahjuks ei saa me selle vastu midagi teha. 


Menieerik kodus 


Kuna me teame nüüd, et haigushoog võib üllatada meid igas olukorras ja igal ajal, 
peame vaatama üle, mis meid võiks ohustada koduseinte vahel. Me teame, et haigushoog 
toob kaasa vältimatu kukkumise. Vaatame üle, mis võiks olla ohtlik. Kuna meie käed 
püüavad vaistlikult haarata kinni millest tahes, et kukkumist vältida, siis mis võib meile käe 
alla sattuda? Kas meie aknalauad on täis kraami, mille me võime endale toe asemel 
kukkudes kaasa tõmmata. Kas teravad mööblinurgad võivad olla ohtlikud? See ei ole 
naljakas — suurem osa menieerikutega juhtunud õnnetustest on sattunud kodus kukkudes. 
Isegi vaibad võivad olla ohtlikud, sest tasakaalupuudusel kobav jalg võib takerduda lahtise 
vaibanurga taha. Just nii juhtus minu emaga, kes kukkudes murdis endal reieluukaela ja pidi 
seejärele aastaid invaliidina oma elupäevad mööda saatma. 

Vaatame üle vannitoa. Kas meil on vanni või duši kõrval käepidemeid, millest vajadusel 
kinni hoida? Kui ei, siis paigaldame või laseme seda kellelgi teha. Seejuures peame 


veenduma, et need tõesti tuge pakuvad. Libe vann või duširuumi põrand on ohtlikud. 
Asetame sinna mõned selleks otstarbeks mõeldud libisemisvastased matid. 

Kuna menieerik on tundlik visuaalsetele ärritustele, siis vaatame üle ka oma 
sistuselemendid. Kirevad tapeedid, vaibad ja mööblikatted on ebasoovitavad. Pastelsed 
seinakatted ja ühevärvilised või tagasihoidliku mustriga vaibad mõjuvad tunduvalt paremini. 


Meniteerik väljapool kodu 


Kuigi menieerik veedaks ehk elu turvaliste koduseinte vahel, ei ole see paraku võimalik. 
Seepärast peame olema valmis kohtuma eluga väljapool kodu. Kuigi on üsna palju 
Meniere'i haiguse all kannatavaid, kes võimaluse korral väldivad väljaminekut, ei ole see 
kõige õigem seisukoht. Meie tasakaalutunnetus on halvenenud. Kui me sellele tegevust ei 
anna, ei saagi see paremaks muutuda. Seega tuleb saada võitu kartusest ja väljakutse vastu 
võtta. Pealegi näitab statistika, et suurem osa haigushoogusid juhtub siseruumides. 

Üks asi, millele me peaksime enne väljumist tähelepanu pöörama, on vajaduse korral 
kaasinimeste teavitamine oma olukorrast. Kuigi Meniere'i haigushooga ei kaasne 
teadvusekadu, peame olema valmis selleks, et me ei ole võimelised õnnetuse sattudes 
teistega kontakteeruma. Selleks oleks hea omada kergelt kättesaadavas kohas (välistaskus) 
kaarti oma haiguse nimega ja palvega aidata meil koju saada. Kiirabi kutsumine ei ole 
sellisel juhul mõttekas, sest nad ei suuda meid millegagi aidata ja koju nad meid niikuinii ei 
vii. 

Väljas viibides püüame vältida rahvarohkeid kohti, kõndida mõne piirde (sein, aed, 
torupiire) lähedal, et vajaduse korral oleks võimalik tuge saada, aga ka selleks (peamiselt), 
et meie silmadel oleks mingi pidepunkt. Lagedat väljakut ületades (menieeriku õudus) 
kinnitame oma pilgu mingile meie ees asuvale liikumatule objektile ja liigune selle suunas. 
Väldime liikumise ajal kellavaatamist, liigset peapööret kõrvale- või tagasivaatamiseks. Kui 
ma peame seda tegema, siis jääme selleks ajaks seisma. Kui te väljute mingist 
liiklusvahendist, jääge seisma ja jätkake liikumist alles siis, kui see liiklusvahend on 
lahkunud. Uskuge mind, liikuv buss teie vahetus läheduses ei tule teie tasakaalule mingil 
moel kasuks. 

Üks omapärane nähtus on suurtes kaubanduskeskuses viibimine. Selle kohta on olemas 
isegi omaette väljend — supermarketisündroom. See seisneb selles, et lõpmatute riiuliridade 
vahel kõndides tajute tahes-tahtmata oma silmanurgas riiulite liikumist, kui te nendest 
möödute. Otse ette vaadates nähtav pilt on vastuolus sellega, mida te näete oma kõrval ja 
teie tasakaal on tõsiselt häiritud. Seda olen omal nahal kogenud. 

Te olete nüüd väljas ja arvatavasti juba näljane. Aeg on einestada. Söögikohti on palju ja 
valikuvõimalus suur, kuid ettevaatust — meie vaenlane — sool, varitseb meid. Kui te 
kavatsete einestada mõnes soliidsemas paigas, on probleem ilmselt väiksem, sest seal 
valmistatakse teie toit vastavalt teie tellimusele. Te võite alati paluda, et teie toidule ei 
lisataks soola. Seaduse järgi on söögikohad kohustatud sellisele palvele reageerima. Teine 


lugu on einestamisega kusagil lihtsamas kohas, kus toiduportsjonid on tavaliselt juba 
eelvalmistatud ja ootavad vaid pannilepanekut. Sellisel juhul ei jää muud üle, kui tellida 
midagi, mis arvestuste kohaselt võiksid olla vähesoolasemad. Üks variantidest oleks 
muidugi taimetoit, kuigi ma kujutan juba ette, kuidas paljud selle soovituse peale nägu 
krimpsutavad. Midagi ei ole parata. Te olete haige ja peate teatud piirangutega arvestama. 
Sellest tulenevalt jätke täielikult ära igasugused kiirtoidud. Üks korralik hamburger 
tähendab teie olukorras, et te lausa palute endale järjekordset haigushoogu. Krõpsupakke 
teie jaoks enam ei eksisteeri — unustage nende olemasolu. 


Menieerik ja töö 


Meniere*i haigus seab inimestele mõningaid piiranguid töö osas. Üsna tavaline on see, 
et menieerikul tekib kõrgusetalumatus, mis välistab tema tegevuse redelitel ja tellingutel. 
Paljudes riikides, Eesti kaasaarvatud, on menieerikutel keelatud autojuhtimine või 
liikurseadmetega töötamine. 


https://www.riigiteataja.ee/akt/116062015009 


Kui teil tekib haigushoog 

Iga menieerik on puutunud kokku olukorraga, kui tal tekib haigushoog. See toimub 
kohast, ajast ja olukorrast sõltumata ja me peame olema selleks valmis. Nüüd sõltub kõik 
sellest, kus see toimub. Kõige ebasobivam koht on selleks muidugi tänav. Ärge lootke, et 
kuigi palju kaaskodanikke teie olukorrale tähelepanu pöörab. Pigem püütakse nii ruttu 
mööduda, kui vähegi võimalik. Kui te tundsite haigushoo lähenemist ette, püüdke istuda nii 
ruttu, kui suudate. Langetage pea ja toetage see kätele, mis omakorda toetuvad 
küünarnukkidega põlvedele. Püsige selles asendis nii kaua, kuni tunnete, et suudate ennast 
liigutada. Kuna tänapäeval on peaaegu kõigil inimestel olemas mobiiltelefon, siis oleks hea, 
kui teil oleks sellesse salvestatud kiirvalimise alla mõne taksofirma number. Kojupääsemine 
on teie jaoks hetkel kõige olulisem. Kui aga siiski leidub mõni hea südamega inimene, siis 
paluge temal seda teie eest teha. Enamasti pakutakse sellisel juhul kiirabi kutsumist. Sellel 
ei ole mõtet. Kiirabi teie seisukorda parandada ei suuda ja te raiskate tarbetult aega 
ootamisele ja seletamisele. 

Halvem on olukord siis, kui te juhtusite tasakaalu kaotama ja kukkuma. Sellisel juhul 
jääb tõesti üle vaid loota inimeste vastutulelikkusele. 

Kui teil tekkis haigushoog siseruumides, on olukord mõnevõrra parem, sest te olete 
vähemalt varju all. Muus osas on käitumine sama. Tagage, et te saaksite olla liikumatult 
natukenegi aega. Kui keegi pöördub abipakkumisega teie poole, selgitage oma olukorda ja 
paluge kutsuda takso. Igaks juhuks võiks teil 
olla taskus kilekott juhuks, kui tuleb vajadus 
oksendada. Soomes on menieerikutel kasutusel 
randmerihm haiguse nimetusega. Meie võiksime 

endale tellida kiletatud kaardi enda andmetega, mida kaasas kanda ja vajaduse korral 
näidata. 

Tööpaigal tekkinud haigushoog ei ole kuigi haruldane, kuid nüüd sõltub palju sellest, 
kas ja kuidas te olete oma töökaaslastele oma olukorda selgitanud. Kui te häbelikkusest või 
mõnel muul põhjusel olete seda seni varjanud, siis nüüd saavad nad seda teada niikuinii ja 
seda suurema üllatuse või ehmatusena see neile tuleb. Sellepärast oleks siiski soovitav 
suruda alla valehäbi ja rääkida varakult, milline haigus teid vaevab ja kuidas selle 
ilmnemisel käituda. 

Haigushoog koduseinte vahel on kõige parem variant. Kui raske ka pearinglus ei oleks, 
on ometi võimalus kasvõi neljakäpakil voodisse roomata. Ettenägelik menieerik on voodi 
alla juba aegsasti seadnud valmis kausi ja mitu käterätti voodi lähedale varunud. Nüüd ei jää 
muud üle, kui oodata haigushoo möödumist. Pea liikumatult padjal, higi voolamas kõigist 
nahapooridest, enesetunne selline, et sõnu selle kirjeldamiseks ei ole. Niipea, kui te 
natukenegi pead liigutate, keerab voodi ennnast tagurpidi ja ähvardab teid enda alla matta. 
Silmade ees hüpleb kõik, millele vaatate, aga kui silmad sulete, avaneb teie ees põhjatu 
kuristik, kuhu te langete. (Üleelamised haigushoo ajal võivad olla ka teistsugused. Mina 
kirjeldan siin enda kogemusi.) 

Mingeid ravimeid, kui teil neid ka oleks, ei õnnestu haigushoo aktiivsel perioodil võtta, 
sest te oksendate kohe välja kõik, mida suhu panete. Kui teil on kõrval inimene, kes teid 
abistada saab, siis võib ta teile aeg-ajalt midagi joomiseks pakkuda. Hea kui selleks oleks 
mõni rahustav tee, palderjan või piparmünt. 


Selline olukord võib kesta mitu tundi. Alles siis märkate, et te suudate kinnitada pilku 
mingile esemele ja enesetunne hakkab veidi paranema. Liigutage katseks veidi pead. Kui 
nüüd enam pearinglust ei teki, võite ennast õnnitleda — järjekordne haigushoog on õnnelikult 
üle elatud. Mõned asjatundjad soovitavad võimalikult ruttu peale haigushoo lakkamist üles 
tõusta, et nii paranemist kiirendada. Minul ei ole see suure väsimustunde tõttu kunagi 
õnnestunud. Sama väsimustunne jätkub veel paari päeva jooksul. 


Ravi 

Olemegi jõudnud kõige kurvema peatükini. Tänapäevased inimesed on harjunud iga 
terviserikke puhul kohe tablettide järele haarama, kuid seekord neid ei ole. Meniere'i 
haiguse jaoks ei ole olemas meditsiinilist ravi. Tõsi küll, enamasti iga arst pakub teile 
betaserci, kuid paljude nimekate spetsialistide sõnade kohaselt ei ole see tõeline ravim, vaid 
platseebo ehk siis selle ravitoime on näiline ja põhineb inimese usul. Pealegi ärritab see 
pikemaajalise tarbimise korral magu, mis põhjustab omakorda vajaduse teiste ravimite 
järele. USA-s ja Rootsis ei turustata seda üldse. 

Kas see tähendab, et ravimid tuleb täielikult ära unustada? Ei, seda see ei tähenda. On 
olemas ravimeid, mida võib võtta vahetult enne haigushoo puhkemist. Nendeks on stemetil 
ja primperan. Pean siiski teatama, et neid ei ole Eesti apteekides olemas ja sõltub teie 
raviarsti vastutulelikkusest, kas ta tellib neid Soomest või mitte. Seejuures unustage muidugi 
Haigekassa poolt tehtav allahindlus. Maksate täie rauaga. Kuid Eestis on saadaval ravim 

nimega altavert, mis koostise poolest vastab stemetilile ja on samasuguse toimega. Neid 
tablette tuleb võtta kohe, kui te tunnete haigushoo lähenemist. Muidugi kui te olete nii 
õnnelik, et tunnete seda. Väga paljudele tuleb see täieliku üllatusena ja sellisel juhul ei ole 
tabletist mingit kasu. Tablett tuleks parema imendumise nimel puruks närida, kusjuures 
hoiatan kohe, et maitse on kaugel meeldivast. 

Kindlasti tuleb meeles pidada, et neid tablette võib kasutada ainult vajaduse korral ja 
ühekordselt.. ! 

Iivelduse leevendamiseks võib võtta metoklopramiidi. Liigse vee väljutamiseks 
organismist võib arst välja kirjutada diureetikume. Paljudel juhtudel on neist abi olnud. 

See on ka ravimitest kõik, mida meditsiinil pakkuda on. Haiguse väga raskete vormide 
puhul võetakse ette radikaalsemad meetodid. Aastaid tagasi oli kasutusel tasakaalunärvi 
läbilõikamine, mille puhul lakkas vastav tasakaaluelund toimimast. Kuna taskaalunärv on 
üks kolmiknärvist, siis oli oht ülejäänud kahe närvi vigastamiseks suur ja sellest loobuti. 
Selle asemel eemaldati kirurgiliselt kogu haigestunud sisekõrv. Toiming kannab nime 
labürintektoomia. Sellega kadusid ka haigusnähud, kuid paljud vanemad inimesed ei 
harjunud tulema toime vaid ühe tasakaaluelundiga. Sellepärast ei ole ka see meetod enam 
kasutusel. 

Uueks lahenduseks avastati kõrvasisesed süstid. Selleks on gentamiütsiin, mis on 
aminoglükosiidide hulka kuuluv antibiootikum. See hävitab baktereid, mis põhjustavad 
inimese organismis mitmeid raskeid infektsioone. Gentamütsiini kõrvaltoimet — 
närviimpulsside nõrgendamist, kasutatakse edukalt Meniere'i haiguse raviks, süstides 
täpselt annustatud koguse lahust keskkõrva, kust see imendub läbi sisekõrva nn. ümmarguse 
akna tasakaaluelundi sisemusse ja vastavalt lahuse kogusele kas siis nõrgendab 
tasakaalunärvi poolt edastatavaid signaale või hävitab närvi tegevuse hoopis. Negatiivse 
poolena peab mainima, et see protseduur toob kaasa ka kuulmise halvenemise, nii et seda 
kasutatakse ainutl juhul, kui tegemist on juba eelnevalt raske kuulmispuudega haiges 
kõrvas. Kuna ka siin on tegemist tasakaaluelundi tegevuse lakkamisega, siis seda reeglina 
eakamatele inimestele ei tehta, sest neil on probleeme harjuda vaid ühe tasakaaluelundi 
tegevusega. Selle asemel tehakse samasugune süst, kasutades selleks kortisooni, mille 
puhul kuulmislangust ei esine. Tulemus on muidugi sellevõrra nõrgem. Mõlemaid süste 
tehakse vähemalt neli mõnenädalase vahega. 


Alternatiivsed teraapiad 


Ametliku meditsiini kõrval pakub internet üsna mitmeid meditsiiniväliseid ravimeetodeid, 
millel öeldakse olevat positiivne mõju Meniere'i haigusele. Siinjuures tuleb küll kohe 
mainida, et mingit tõestust seejuures ei anta ja uuringud ei kinnita nende kasulikkust. Toon 
need siin siiski ära. 

* Gingko Biloba 
* Akupunktuur ehk nõelravi 

* Ülerõhuteraapia 

* Hüpnoos 

* Homöopaatiline ravi 
* Massaaž 


Neid on rohkemgi, kuid selles nimekirjas on ainult levinenumad neist. Peab kohe 
ütlema, et mingit kasu võib saada ainult massaažist, kui mitte haiguse leevendamiseks, siis 
vähemalt parema enesetunde saamiseks. Akupunktsioonil on öeldud olevat mingeid 
tervendavaid omadusi, kuid nagu ikka, puudub tõestus. 

Seevastu tuleb kindlasti hoiduda internetis pakutavatest ,,imerohtudest”, mis paremal 
juhul on kasutud, halvemal juhul aga võivad haiguse kulgu isegi halvendada. Kindlasti on 
paljud kuulnud väljendit: ,, Ma olen kuulnud, et selle puhul aitab ..... ” Ei aita, olgu see siis 
mis tahes! 


»Kas on veel rohtu, mis avitab?” 


Jah, Meniere'i haigusega saab elada, kuigi otsest ravi selle jaoks ei ole. Kuid see nõuab 
aktiivset sekkumist oma igapäevaellu. Kõigepealt tuleb vaadata üle oma päevakava. 
Meniere'i haigus ei armasta ootamatusi. Seega stress, kiirustamine (mis ka stressi 
põhjustab), korrapäratud söögiajad, kindla ööune puudumine, füüsiline kurnatus, need kõik 
ei aita kaasa haiguse leevenemisele. Meniere'i haigus tekitab väsimustunnet. Kindlasti tuleb 
võtta aega lühikesteks puhkehetkedeks. 

Oleme juba rääkinud sellest, mida menieerik võib süüa ja juua. Püüame seda siis meeles 
pidada. Eelkõige peame ikka ja jälle kordama, et Meniere'i haigus esineb väga 
individuaalselt. Seetõttu ei saa anda ühest soovitust kõigile inimestele. Igaüks peab jälgima 
ennast ja tegema kindlaks, mis talle sobib, mis mitte. 

Siin jõuamegi järgmise punktini — päevikupidamine. Paljudele inimestele tundub selline 
soovitus naeruväärsena, kuid see ei ole seda. Kui te olete pannud pidevalt kirja oma päevase 
tegevuse, sealhulgas kõik, mida olete söönud, joonud, milliseid ravimeid tarbinud, milline 
on olnud teie uni, võib sellest kooruda välja teatav skeem, mis näitab, millise tegevuse 
tagajärjel on teil esinenud haigushoog. Selleks ei piisa üksnes kuuajalisest jälgimisest. Mida 
pikema aja jooksul te seda teinud olete, seda paremini on nähtav haigushoogude tekkimise 
muster. Jah, see on mõnevõrra tülikas, kuid oma tervise nimel oleks see siiski soovitav. 

Menieerikul on probleeme tasakaaluga. Teatud pealiigutused võivad mõjuda pearinglust 
provotseerivalt. Inimene saab sellest ruttu aru ja hakkab vaistlikult nendest hoiduma. See on 
aga vale! Meie ajul on omadus õppida ja häälestuda ümber tasakaalu saavutamiseks. 
Järelikult peame andma talle selle võimaluse. Olemegi jõudnud järgmise punktini , milleks 
on võimlemine. Seegi soovitus ei too mulle populaarsust. Tõepoolest, väga paljud inimesed 
on saanud elus hakkama ilma mingi ,,vehklemiseta”, miks peaksid nad nüüd äkki sellega 
tegelema hakkama. Ütlen kohe — haigust te sellega ei leevenda, kuid oma tervisele teete 
suure heateo küll. Iga liigutamine mõjub inimorganismile positiivselt. Eelkõige mõjutab see 
teie enesetunnet. Te tunnete ennast värskemana peal lühiajalist, vähese koormusega 

võimlemist. Teiseks tugevdab see teie lihaseid, mida vajate tasakaaluprobleemidega 
toimetulekuks ja parandab tasakaalu. Te ei taha võimelda? Minge jalutama! Hea altematiiv 
võimlemisele, eriti kui see toimub looduslikul metsarajal, kus ebatasane maapind esitab 
väljakutse teie tasakaalule. Kardate kukkuda? Võtke kasutusele käimiskepid. Need pakuvad 
tuge ja lisavad koormust. 


Kokkuvõtteks 


Meniere'i haigus on raske tervisehäire, mis on suuremas osas veel läbi uurimata. Isegi 
maailma parimad spetsialistid on selle olemuse suhtes veelgi lahkarvamusel. Paljud teooriad 
on jäänud oletuse tasemele, paljud seda põdevate inimeste soovitused piirduvad tihtipeale 
ainuüksi ühe inimese isikliku kogemusega, mis ei pruugi langeda kokku teiste omadega. See 
kõik muudab haigusega toimetuleku keeruliseks. Ma ei taha salata, et haigestudes sellesse 
olete kimbus mitme probleemiga. Teil on tasakaaluhäired, teid vaevab lakkamatu tinnitus, 
teie . kuulmislangus nõuab .kuuldeaparaati, mis omakorda menieerikule omase 
kuulmisteravuse sagedase vaheldumise tõttu vajab sagedast ümberhäälestamist. Te olete 
alalõpmata väsinud. Ja mis kõige hullem — teistele inimestele paistate te olevat täiesti terve. 

Teie ees on pikk teekond, mida ainult teie üksi võite käia. Mitte keegi ei suuda teid 
aidata, kui te ise sellest protsessist aktiivselt osa ei võta. Kõige halvem on käegalöömine. 
Nõuanded on antud. Nüüd jääb üle neid järgida. 


Edu teile! 


Ma olen menieerik! 


SEE E! OLE NÕRKADELE 
> 

c7> 
"Me oleme rohkem, kui ainult diagnoos" 
c7> 


MENIERE IHAIGUS 


See on seisund, milles ma olen elanud ja ka 
tulevikus pean elama. Ehk inimesed saavad 
paremini aru, kes ma olen ja miks ma käitun 
nii, nagu käitun. Kui nad võtavad lihtsalt 
aega, et selle kroonilise kurnava haiguse 
kohta rohkem teada saada, on sellest abi. 


c7> 
"Loe, ja sa saad aru, millist elu elan 


057 Mina" m 

